**Ciele globálneho vzdelávania**

Hlavným cieľom je poskytnúť cieľvým skupinám informácie, ktoré uľahčujú porozumenie sociálnym, environmentálnym, ekonomickým a politickým procesom vo svete, rozvíjajú kritické myslenie a formujú globálne občianske postoje.

Čiastkové ciele možno rozdeliť na tri hlavné domény:

1. afektívne ciele (postoje a hodnoty),

2. psychomotorické ciele (zrucnosti, schopnosti)

3. kognitívne ciele (vedomosti).

Globálne vzdelávanie je špecifické tým, že za východiskové domény sa považujú afektívne a psychomotorické ciele. Pri kognitívnych cieľoch sa dôraz kladie najmä na vyššie myšlienkové operácie, ako napr. analýza, syntéza, hodnotenie, tvorivosť.

Afektívne ciele globálneho vzdelávania

- prijímať zodpovednosť za seba a vnímať svoju úlohu vo svete,

- pocitovať potrebu aktívne sa podielať na riešení miestnych problémov a prispievať

k riešeniu problémov na regionálnej, národnej i medzinárodnej úrovni,

- vnímať a akceptovať výhody vzájomnej spolupráce,

- rešpektovať odlišné názory a pohľady na svet,

- solidarizovať sa s ľuďmi žijúcimi v ťažkých podmienkach,

- prevziať zodpovednosť za správanie, ktoré zabezpečí trvalo udržateľný život na Zemi,

- chápať vzájomnú závislosť a prepojenosť rôznych oblastí sveta a rôznych dimenzií

rozvoja,

- vnímať svoje možnosti aktívne sa podielať na rozvoji na lokálnej i globálnej úrovni.

Psychomotorické ciele globálneho vzdelávania

- využívať nástroje demokracie pri podieľaní sa na verejnom živote (volebné právo, petičné právo, právo na slobodný prístup k informáciam, právo na združovanie),

- dokázať vymedziť problém, analyzovať ho, hladať rôzne riešenia, vybrať najvhodnejšie riešenie a využívať pri jeho riešení vlastné skúsenosti i skúsenosti ostatných,

- odhadnúť svoje schopnosti a hladať možnosti, ako ich využiť pri riešení problémov,

- uvedomovať si zodpovednosť za svoje rozhodnutia pri riešení problémov,

- efektívne spolupracovať s ostatnými ľuďmi,

- na základe informácií si vytvoriť vlastný názor a podporiť ho argumentmi,

- vedieť prijať názor ostatných a korigovať svoj pôvodný názor,

- využívať empatiu pri poznávaní situácie ostatných,

- myslieť systémovo a hladať súvislosti.

Kognitívne ciele globálneho vzdelávania

- poznať príčiny a dôsledky najdôležitejších globálnych problémov,

- porovnať rôzne koncepty chápania rozvojových teórií, ľudských práv, či globalizačných javov,

- kriticky analyzovať príčiny a dôsledky ťažkých životných podmienok ľudí žijúcich v rôznych oblastiach sveta,

- rozoznať rozdiely v ekonomickej, sociálnej a environmentálnej situácii v rôznych oblastiach sveta,

- poznať rôzne aspekty príčin a dôsledkov rozdielov,

- poznať hlavných aktérov rozvojovej spolupráce a svoje možnosti, aktívne sa podielať na rozvoji na lokálnej i globálnej úrovni,

- zhodnotiť prečo a akým spôsobom sa uskutočňuje rozvojová pomoc.

**Princípy globálneho vzdelávania**

Pre dosiahnutie cieľov globálneho vzdelávania je dôležité vychádzať z nasledujúcich princípov:

• Globálna zodpovednosť – zodpovednosť za svoje konanie a za svet, ktorý ním ovplyvňujeme

• Solidarita – solidarita s ľuďmi žijúcimi v tažkých podmienkach a ochota im svojím konaním pomôcť

• Participácia – aktívna a informovaná úcasť na riešení problémov a konfliktov

• Vzájomná prepojenosť – uvedomenie si globálnej previazanosti a súvislostí medzi miestnym, regionálnym a medzinárodným dianím

• Spolupráca – rovnocenné partnerstvo medzi ekonomicky rozvinutými a rozvojovými

krajinami

• Sociálna spravodlivost a rovnosť – dodržiavanie ľudských práv a rovných príležitostí pre všetkých

• Otvorenosť a kritické myslenie – kritický prístup k informáciám a schopnosť kritického úsudku a informovaného rozhodovania

• Udržateľný rozvoj – prispôsobenie životného štýlu smerujúceho k zachovaniu a zlepšeniu životného prostredia pre ďalšie generácie